CELEX: 32010R0275
Language: lv
Date: 2010-03-30 00:00:00
Title: Komisijas Regula (ES) Nr. 275/2010 ( 2010. gada 30. marts), ar ko īsteno Eiropas Parlamenta un Padomes Regulu (EK) Nr. 295/2008 saistībā ar kritērijiem uzņēmējdarbības strukturālās statistikas kvalitātes novērtēšanai (Dokuments attiecas uz EEZ)

1.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 86/1
            
         KOMISIJAS REGULA (ES) Nr. 275/2010
   (2010. gada 30. marts),
   ar ko īsteno Eiropas Parlamenta un Padomes Regulu (EK) Nr. 295/2008 saistībā ar kritērijiem uzņēmējdarbības strukturālās statistikas kvalitātes novērtēšanai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 295/2008 par uzņēmējdarbības strukturālo statistiku (1) un jo īpaši tās 11. panta 2. punkta j) apakšpunktu,
   tā kā:
   
               (1)
            
            
               Ar Regulu (EK) Nr. 295/2008 ir izveidota vienota sistēma Eiropas statistikas vākšanai, apkopošanai, nosūtīšanai un novērtēšanai par uzņēmumu struktūru, darbību, konkurētspēju un darbības sekmēm Eiropas Savienībā.
            
         
               (2)
            
            
               Lai salīdzinātu datu pieejamības sniegto labumu ar savākšanas izmaksām un ar to radīto slogu uzņēmumiem, jo īpaši maziem uzņēmumiem, jāveic kvalitātes novērtēšana saskaņā ar Regulas (EK) Nr. 295/2008 6. pantu. Tādēļ jānosaka kvalitātes novērtēšanas kritēriji un galvenie rādītāji.
            
         
               (3)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   Kvalitātes novērtēšanas kritēriji un dalībvalstu sniegto kvalitātes ziņojumu saturs ir noteikts pielikumā.
   2. pants
   Valsts iestāžu izraudzīta organizācija elektroniski augšupielādē vai nosūta Komisijai (Eurostat) uz vienu datu saņemšanas vietu kvalitātes ziņojumiem sniegtos datus un metadatus. Nosūtīšanu veic atbilstoši Eurostat norādītajam datu apmaiņas standartam.
   3. pants
   Pirmo kvalitātes ziņojumu attiecībā uz datiem par 2008. pārskata gadu nosūta līdz 2011. gada 31. martam. Papildu trīs mēnešu laikposms kvalitātes ziņojumu nosūtīšanai par 2008. pārskata gadu ir piešķirts Apvienotajai Karalistei, Beļģijai, Grieķijai, Kiprai, Luksemburgai, Maltai, Rumānijai un Vācijai. Turpmāk ziņojumus nosūta Komisijai (Eurostat) ne vēlāk kā 27 mēnešus pēc tā pārskata perioda beigām, par kuru dati apkopoti.
   4. pants
   Komisija (Eurostat) novērtē nosūtīto datu kvalitāti, kā arī sagatavo un publicē ziņojumus par Eiropas statistikas kvalitāti.
   5. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 30. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 97, 9.4.2008., 13. lpp.
   
      PIELIKUMS
      
         Kvalitātes ziņojumi un kritēriji uzņēmējdarbības strukturālās statistikas kvalitātes novērtēšanai
      
      I   IEDAĻA
      
         Kvalitātes ziņojumi
      
      Papildu vadlīnijas par kopējo kvalitātes kritēriju interpretāciju ir izklāstītas Uzņēmējdarbības strukturālās statistikas rokasgrāmatā, ko sagatavojusi Komisija (Eurostat) sadarbībā ar dalībvalstīm. Kvalitātes ziņojumā iekļauj gan kvantitatīvo, gan kvalitatīvo informāciju. Komisija (Eurostat) paziņo rezultātus attiecībā uz kvantitatīvajiem rādītājiem, kurus var aprēķināt pēc dalībvalstu sniegtajiem datiem. Dalībvalstis iesniedz piezīmes par šiem rādītājiem un palīdz Eurostat tos interpretēt, ņemot vērā datu vākšanas metodiku, un sniedz pārējos kvantitatīvos rādītājus un kvalitatīvos datus.
      Dalībvalstis sniedz:
      
                  —
               
               
                  ziņojumu, kurā ietver Regulas (EK) Nr. 295/2008 I līdz IV pielikuma kvalitātes aspektus. Ja uzskata par vajadzīgu, dalībvalstis var sniegt atsevišķus ziņojumus par minētās regulas I, II, III un IV pielikumu,
               
            
                  —
               
               
                  ziņojumu, kurā ietver Regulas (EK) Nr. 295/2008 V pielikuma kvalitātes aspektus,
               
            
                  —
               
               
                  ziņojumu, kurā ietver Regulas (EK) Nr. 295/2008 VI pielikuma kvalitātes aspektus,
               
            
                  —
               
               
                  ziņojumu, kurā ietver Regulas (EK) Nr. 295/2008 VII pielikuma kvalitātes aspektus,
               
            
                  —
               
               
                  ziņojumu, kurā ietver Regulas (EK) Nr. 295/2008 VIII pielikuma kvalitātes aspektus. Ja informāciju, kas vajadzīga, lai apkopotu statistikas datus par minētās regulas VIII pielikumu, vāc ar to pašu apsekojumu, kuru izmanto attiecībā uz I līdz IV pielikumu, atsevišķs ziņojums par regulas VIII pielikuma kvalitātes aspektiem nav jāsniedz,
               
            
                  —
               
               
                  ziņojumu, kurā ietver Regulas (EK) Nr. 295/2008 IX pielikuma kvalitātes aspektus.
               
            II   IEDAĻA
      
         Termiņš
      
      Sākot no 2011. gada, katru gadu Komisija (Eurostat) līdz janvāra beigām nosūta dalībvalstīm kvalitātes ziņojumus par pārskata gadu t-3, kuros jau ir daļēji ierakstīti kvantitatīvie rādītāji un cita informācija, kas pieejama Komisijai (Eurostat).
      Katru gadu līdz 31. martam dalībvalstis nosūta Komisijai (Eurostat) pabeigtos kvalitātes ziņojumus.
      III   IEDAĻA
      
         Kvalitātes kritēriji
      
      Dalībvalstu nosūtītos datus par Regulas (EK) Nr. 295/2008 I līdz IX pielikuma statistiku novērtē, ņemot vērā kvalitātes kritērijus, kas norādīti 12. panta 1. punktā Eiropas Parlamenta un Padomes Regulā (EK) Nr. 223/2009 (1), proti, atbilstību, precizitāti, savlaicīgumu, punktualitāti, pieejamību, skaidrību, salīdzināmību un saskaņotību.
      1.   Atbilstība
      
      Atbilstība ir līmenis, kādā statistika atbilst lietotāju pašreizējām un iespējamām vajadzībām.
      2.   Precizitāte
      
      Precizitāte ir novērtējumu pietuvinājums nezināmajām faktiskajām vērtībām.
      3.   Saskaņotība
      
      Saskaņotība ir datu piemērotība to apvienošanai dažādos veidos un dažādiem nolūkiem, iegūstot ticamus rezultātus.
      4.   Salīdzināmība
      
      Salīdzināmības mērķis ir noteikt atšķirības, ko izraisa dažādu statistikas jēdzienu, datu ieguves rīku un procedūru lietošana, veicot statistikas datu salīdzināšanu dažādos ģeogrāfiskajos reģionos, nozaru jomās vai laika periodos.
      5.   Savlaicīgums un punktualitāte
      
      Savlaicīgums ir laika intervāls starp informācijas pieejamību un informācijā aprakstīto notikumu vai parādību. Punktualitāte ir laika intervāls starp reālo datu publicēšanas dienu un datu publicēšanas plānu (dienu, līdz kurai datiem būtu jābūt iesniegtiem).
      6.   Pieejamība un skaidrība
      
      Pieejamība un skaidrība ir nosacījumi un apstākļi, saskaņā ar kuriem lietotāji var iegūt, izmantot un interpretēt datus.
      IV   IEDAĻA
      
         Kvantitatīvo rādītāju sērija, kas dalībvalstīm jāsniedz par precizitāti (un ticamību)
      
      Šajā iedaļā aprakstītie kvantitatīvie rādītāji jāsniedz tikai attiecībā uz statistiku, kas norādīta Regulas (EK) Nr. 295/2008 I līdz IV pielikumā, kā precizēts turpmāk. Datus nosūta tehniskajā formātā, kas aprakstīts šīs regulas pielikuma V iedaļā.
      1.   Variāciju koeficienti
      
      Turpmāk norādītā informācija jāsniedz tikai tad, ja tiek izmantoti izlases veida apsekojumi vai izlases veida apsekojumi un administratīvie dati.
      Dalībvalstis sniedz informāciju par turpmāk norādītajiem raksturlielumiem, līmeni un sēriju. Aspektus, kas jāņem vērā, aprēķinot variāciju koeficientus, nosaka sadarbībā ar dalībvalstīm. Kvalitātes ziņojumā iekļauj tās metodes aprakstu, kuru izmantoja variāciju koeficientu aprēķināšanai (tostarp arī programmatūru).
      
                  a)
               
               
                  Attiecībā uz ikgadējo uzņēmumu statistiku par darbībām, uz kurām attiecas NACE 2. red. B līdz J sadaļa un L līdz N sadaļa, un 95. nodaļa (dati sniegti atbilstoši sērijai 1A, 2A, 3A un 4A, kā noteikts Komisijas Regulā (EK) Nr. 251/2009 (2)), šo raksturlielumu variāciju koeficientu (kā noteikts Komisijas Regulā (EK) Nr. 250/2009 (3)) norāda pēc darbības veida sadalījuma, kā norādīts turpmāk:
                  
                              —
                           
                           
                              raksturlielums 12110 NACE 2. red. divciparu līmenī (grupās),
                           
                        
                              —
                           
                           
                              raksturlielumi 11110, 12110, 12150, 13310, 15110 un 16110 NACE 2. red. sadaļu līmenī B līdz J sadaļai un L līdz N sadaļai un NACE 2. red. divciparu līmenī (nodaļās) 45. līdz 47. nodaļai un 95. nodaļai.
                           
                        
            
                  b)
               
               
                  Attiecībā uz ikgadējo uzņēmumu statistiku, kas iedalīta pēc nodarbinātības lieluma klases darbībās, uz kurām attiecas NACE 2. red. C līdz J sadaļa un L līdz N sadaļa, un 95. nodaļa (dati sniegti atbilstoši sērijai 1B, 2B, 3B un 4B), variāciju koeficientu norāda pēc darbības veida sadalījuma un pēc nodarbinātības lieluma klases, kā norādīts turpmāk:
                  
                              —
                           
                           
                              raksturlielums 11110, 12110, 12150 un 16110,
                           
                        
                              —
                           
                           
                              
                                 NACE 2. red. sadaļu līmenī B līdz J sadaļai un L līdz N sadaļai un NACE 2. red. divciparu līmenī (nodaļās) 95. nodaļai,
                           
                        
                              —
                           
                           
                              lieluma klases 0–9, 10–19, 20–49, 50–249 un 250 + NACE 2. red., B līdz F sadaļa, un 0–1, 2–9, 10–19, 20–49, 50–249 un 250 + NACE 2. red., G līdz J sadaļa un L līdz N sadaļa, un 95. nodaļa.
                           
                        
            2.   Vienību nerespondence
      
      Turpmāk norādītā informācija jāsniedz tikai tad, ja tiek izmantoti izlases veida apsekojumi, izlases veida apsekojumi un administratīvie dati vai tikai administratīvie dati. Aspektus, kas jāņem vērā, aprēķinot vienību nerespondenci, nosaka sadarbībā ar dalībvalstīm.
      Dalībvalstis sniedz svērto vienības nerespondences informāciju par darbībām, uz kurām attiecas NACE 2. red., B līdz J sadaļa un L līdz N sadaļa, kā arī 95. nodaļa NACE 2. red. trīsciparu līmenī. Ja raksturlielumiem 11110, 12110, 12150, 13310, 15110 un 16110 izmanto vairākus apsekojumus/administratīvo datu avotus, nosūta atsevišķus vienību nerespondences rādītājus, norādot mainīgā lieluma numuru attiecīgajā ailē. Svērto vienības nerespondenci nosaka, ieteicams, izmantojot nodarbināto personu skaitu. Var izmantot arī apgrozījumu.
      V   IEDAĻA
      
         Tehniskais formāts kvalitātes ziņojuma un kvalitātes rādītāju nosūtīšanai
      
      Ziņojuma un kvalitātes rādītāju sēriju nosūtīšanai izmanto atbilstošus datu kopas identifikatorus. Par kvalitātes ziņojumu sīki izstrādātu saturu vienojas sadarbībā ar dalībvalstīm. Dalībvalstis aizpilda jau daļēji aizpildītos kvalitātes ziņojumus un nosūta tos Komisijai (Eurostat). Divu kvalitātes rādītāju (variāciju koeficienta un vienības nerespondences) nosūtīšanai izmanto turpmāk norādīto ierakstu struktūru, kas līdzinās tehniskajam formātam uzņēmējdarbības strukturālās statistikas nosūtīšanai.
      1.   Datu kopas identifikatori
      
      Šos datu kopas identifikatorus izmanto, lai ziņotu par uzņēmējdarbības strukturālās statistikas kvalitātes kritērijiem.
      
                  Sērijas veids
               
               
                  Nosaukums
               
               
                  Datu kopas identifikators
               
            
                  Variāciju koeficienti mainīgajam lielumam 12110 NACE trīsciparu līmenī NACE 2. red., B līdz J sadaļai un L līdz N sadaļai un 95. nodaļai
               
               
                  QAG
               
               
                  RSBSQUAL_QAG_A
               
            
                  Variāciju koeficienti mainīgajiem lielumiem 11110, 12110, 12150, 13310, 15110 un 16110 NACE 2. red. sadaļu līmenī B līdz J sadaļai un L līdz N sadaļai un arī NACE 2. red. nodaļu līmenī 45., 46., 47. un 95. nodaļai.
               
               
                  QAS
               
               
                  RSBSQUAL_QAS_A
               
            
                  Variāciju koeficienti mainīgajiem lielumiem 11110, 12110, 12150 un 16110 NACE 2. red. sadaļu līmenī H līdz J sadaļai un L līdz N sadaļai un arī NACE 2. red. nodaļu līmenī 95. nodaļai un pēc lieluma klases.
               
               
                  Q1B
               
               
                  RSBSQUAL_ Q1B _A
               
            
                  Variāciju koeficienti mainīgajiem lielumiem 11110, 12110, 12150 un 16110 NACE 2. red., B līdz E sadaļai, sniedzot sīku informāciju pēc NACE sadaļas un lieluma klases
               
               
                  Q2B
               
               
                  RSBSQUAL_ Q2B _A
               
            
                  Variāciju koeficienti mainīgajiem lielumiem 11110, 12110, 12150 un 16110 NACE 2. red., G sadaļai, sniedzot sīku informāciju pēc NACE sadaļas un lieluma klases
               
               
                  Q3B
               
               
                  RSBSQUAL_ Q3B _A
               
            
                  Variāciju koeficienti mainīgajiem lielumiem 11110, 12110, 12150 un 16110 NACE 2. red., F sadaļai, sniedzot sīku informāciju pēc NACE sadaļas un lieluma klases
               
               
                  Q4B
               
               
                  RSBSQUAL_ Q4B _A
               
            
                  Svērtā vienības nerespondences attiecība NACE 2. red., B līdz J sadaļa un L līdz N sadaļa
               
               
                  QN
               
               
                  RSBSQUAL_QN_A
               
            
                  Kvalitātes ziņojums
               
               
                  QR
               
               
                  RSBSQUAL_QR_A
               
            2.   Datu kopas struktūra
      
      Šajā daļā ir noteikta sniedzamās uzskaites struktūra. Izmanto tos kodus, kas iekļauti atsauces datubāzes standarta kodu sarakstos. Kodu sarakstus vismaz divus mēnešus pirms pirmo datu nosūtīšanas iekļauj Uzņēmējdarbības strukturālās statistikas rokasgrāmatā. Kodu sarakstus izmanto, vienīgi lai noteiktu kodus, kuri jāizmanto, nosūtot datus, un izmaiņas nekādi nepalielina Komisijas Regulā (EK) Nr. 251/2009 prasīto precizitāti. Tehniskais formāts šajā regulā noteikto kvantitatīvo datu nosūtīšanai arī ir izklāstīts Uzņēmējdarbības strukturālās statistikas rokasgrāmatā.
      
                  Aile
               
               
                  Apraksts
               
            
                  Sērijas
               
               
                  Kods sērijai QAG, QAS, Q1B, Q2B, Q3B, Q4B vai QN
               
            
                  Gads
               
               
                  Pārskata gada kods
               
            
                  Teritoriālā vienība
               
               
                  Atbilst valsts kodam
               
            
                  Lieluma klase
               
               
                  Lieluma klases kods
               
            
                  Saimnieciskā darbība
               
               
                  
                     NACE 2. red. kods: sadaļas, nodaļas vai grupas
               
            
                  Mainīgais lielums
               
               
                  Tā raksturlieluma kods, kas saistīts ar kvalitātes rādītāju
               
            
                  Rādītājs
               
               
                  Kvalitātes rādītāja kods
               
            
                  Rādītāja vērtība
               
               
                  Rādītāja skaitliskā vērtība; kvalitātes rādītāja skaitliskā vērtība, ko reizina ar 10 un pēc tam noapaļo līdz tuvākajam apaļajam skaitlim
               
            
         (1)  OV L 87, 31.3.2009., 164. lpp.
      
         (2)  OV L 86, 31.3.2009., 170. lpp.
      
         (3)  OV L 86, 31.3.2009., 1. lpp.